LĒMUMA PROJEKTS

Par projektu “Alūksnes novada pašvaldības ēkas Uzvaras ielā 1, Alūksnē energoefektivitātes paaugstināšana” 

	Ņemot vērā Ministru kabineta 2026. gada 26. maija noteikumus Nr. 305 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” īstenošanas noteikumi”, Centrālās finanšu un līgumu aģentūras izsludināto trešās projektu iesniegumu atlases kārtu, 
pamatojoties uz Pašvaldību likuma72. pantu, 73. panta pirmo daļu, Alūksnes novada attīstības programmas 2022.-2027. gadam Rīcības plāna Rīcības virzieniem 3.1., Investīciju plāna 2022.-2027. gadam 3.12.7. punktu,
1. Atbalstīt projekta “Alūksnes novada pašvaldības ēkas Uzvaras ielā 1, Alūksnē energoefektivitātes paaugstināšana” pieteikuma iesniegšanu Centrālajā finanšu un līgumu aģentūrā.
2. Apstiprināt projekta attiecināmās kopējās indikatīvās izmaksas 262 000 EUR (divi simti sešdesmit divi tūkstoši euro), no tiem:
2.1. 222 700 EUR (divi simti divdesmit divi tūkstoši septiņi simti euro) Eiropas Reģionālās attīstības fonda finansējums;
2.2. 39 300 EUR (trīsdesmit deviņi tūkstoši trīs simti euro) Alūksnes novada pašvaldības līdzfinansējums.
3. Projekta atbalsta gadījumā Alūksnes novada pašvaldības līdzfinansējumu paredzēt no pašvaldības 2027., 2028. un 2029. gada budžeta (aizņēmuma) līdzekļiem. 
4. Projekta atbalsta gadījumā projekta īstenošanai Centrālajā finanšu un līgumu aģentūrā pieprasīt avansu 50% apmērā no projektam piešķirtā Eiropas Reģionālās attīstības fonda finansējuma.
5. Projekta atbalsta gadījumā projekta līdzfinansēšanas un priekšfinansēšanas nodrošināšanai ņemt aizņēmumu Valsts kasē, indikatīvi 150 650 EUR (viens simts piecdesmit tūkstoši seši simti piecdesmit euro). Gadījumā, ja Valsts kases aizņēmums netiks piešķirts projektā paredzētajā apjomā, sastādot ikgadējo budžetu, finansējumu projekta īstenošanai nodrošināt, to paredzot no pašvaldības 2027., 2028. un 2029. gada budžeta līdzekļiem, kas nesaistīti ar aizņēmumu līdzekļiem un Eiropas Savienības fondu vai citu projektu līdzekļiem.
